เรื่องร้องเรียน: โชว์รูม บริษัทฮุนได อยู่ระหว่างการปรับปรุงและซ่อมแซม ได้สร้างมลพิษทางฝุ่นต่อประชาชนที่อยู่ใกล้เคียงและคาดว่ามีการปล่อยน้ำเสียลงสู่คลองระบายน้ำ
การดำเนินการของเจ้าหน้าที่: ฝ่ายสิ่งแวดล้อมฯ ได้จัดเจ้าหน้าที่เข้าตรวจสอบกรณีดังกล่าวแล้ว เจ้าหน้าที่ได้แนะนำและขอความร่วมมือผู้ดูแลสถานที่ให้กำชับผู้รับเหมาให้เพิ่มความระมัดระวังในการดำเนินกิจกรรม และหามาตรการป้องกันมลพิษที่อาจเกิดขึ้นระหว่างดำเนินกิจกรรมดังกล่าว เพื่อลดผลกระทบต่อประชาชนที่พักอาศัยข้างเคียง ส่วนกรณีการปล่อยน้ำเสียลงสู่คลองระบายน้ำ จากการตรวจสอบพบว่า น้ำเสียภายในสถานประกอบการจะถูกรวบรวมเข้าบ่อดักไขมัน และระบบบำบัดน้ำเสีย ก่อนปล่อยออกสู่แหล่งรับน้ำสาธารณะ และรายงานผลการดำเนินการของระบบลำบัดน้ำเสียต่อหน่วยงานที่เกี่ยวข้องตามที่กฎหมายกำหนด รวมทั้งทางบริษัทฯ ยังมีการจ้างบริษัทตรวจวัดทางด้านสิ่งแวดล้อม เข้าดำเนินการตรวจวัดคุณภาพน้ำทิ้งเป็นประจำตามที่กฎหมายกำหนด เจ้าหน้าที่จึงได้เน้นย้ำบริษัทฯ บำรุงรักษาระบบบำบัดน้ำเสียให้ทำงานได้อย่างมีประสิทธิภาพอยู่เสมอ ซึ่งทางบริษัทฯ รับทราบและยินดีปฏิบัติตามอย่างเคร้งครัด
ความเห็นของผู้แจ้ง: ขอบคุณเจ้าหน้าที่ที่ข่วยดำเนินการให้อย่างรวดเร็วค่ะ
พื้นที่: แขวงตลาดบางเขน เขตหลักสี่ กรุงเทพมหานคร